পম্পা সরোবর
পম্পা সরোবর কর্ণাটকের হাম্পির কাছে কোপ্পাল জেলার একটি হ্রদ। তুঙ্গভদ্রা নদীর দক্ষিণে, এই হ্রদটি হিন্দুদের কাছে পবিত্র বলে বিবেচিত এবং এটি ভারতের পাঁচটি পবিত্র সরোবর বা হ্রদের অন্যতম। হিন্দু ধর্মশাস্ত্র অনুসারে, পাঁচটি পবিত্র হ্রদ রয়েছে; সম্মিলিতভাবে পঞ্চ সরোবর বলা হয়; মানসরোবর, বিন্দু সরোবর, নারায়ণ সরোবর, পম্পা সরোবর এবং পুষ্কর সরোবর। শ্রীমদ্ভাগবত পুরাণেও তাদের উল্লেখ আছে। হিন্দু শাস্ত্রে পম্পা সরোবরকে সেই স্থান হিসাবে বিবেচনা করা হয় যেখানে শিবের সহধর্মিণী পার্বতীর রূপ পম্পা শিবের প্রতি তার ভক্তি প্রদর্শনের জন্য তপস্যা করেছিলেন। এটি সেই সরোবরগুলোর একটি যা হিন্দু মহাকাব্য রামায়ণে উল্লেখ পাওয়া যায় যেখানে রামের ভক্ত শবরী রামের আগমনের জন্য অপেক্ষা করেছিলেন।